section_heading: Regentica
paragraph_text: Nakon Vilimove smrti, vladati je trebao njegov sin, Vilim II., koji je imao samo 11 godina, pa je Margareta vladala u njegovo ime. Kao i svaka regentica, Margareta je više vladala u svoje ime negoli u ime svojega sina. Navodno je bila ljubavnica grofa Rikarda. Kraljičin brat Henrik optužio ju je za takvo djelo, ali se smatra da je bila riječ samo o kleveti.